Tonya Verbeek

Tonya Verbeek (s. 14. elokuuta 1977 Grimsby, Ontario) on kanadalainen naispainija, olympia-, MM- ja Pan-Amerikan kisojen mitalisti sekä Pan-Amerikan mestari. 

Verbeek voitti hopeaa 55 kilogramman sarjassa Ateenan kesäolympialaisissa 2004 ja Lontoossa 2012 sekä saman sarjan pronssia Pekingissä 2008. Ateenan hopea oli Kanadan kaikkien aikojen ensimmäinen naispainin olympiamitali. Lisäksi hän on voittanut sarjassaan MM-hopeaa Istanbulista 2011 sekä MM-pronssia Budapestista 2005 ja Herningistä 2009.

Painin maailmancupissa Verbeek on ollut sarjassaan voittaja 2012, hopealla vuosina 2003 ja 2009 sekä pronssilla 2006. Pan-Amerikan kisoissa hän on saanut 55 kg:n sarjassa hopeaa 2003 ja 2011 sekä pronssia 2007. Pan-Amerikan mestaruuskilpailuissa hän on saanut samassa sarjassa kultaa 2003 ja 2008. Kansainyhteisön kisoissa 2010 hän sai hopeaa 59 kg:n sarjassa.

Lähteet 
 Profiili foeldeak.com:in painitietokannassa 
 Tonya Verbeek Biography and Olympic Results  Sports Reference LLC. 
 Profiili wrestling.ca  

Kanadalaiset naispainijat
Kanadalaiset olympiamitalistit
Vuonna 1977 syntyneet
Elävät henkilöt